определените равнища на извадките,
 —
 без да се нарушават разпоредбите на член 71, параграф 2 от настоящия регламент, резултатите от претеглянето, определени от плановете за статистически извадки, се използват за целите, посочени в член 60, параграф 5 от Регламента за контрол,
 —
 определен брой разтоварени продукти от риболов, които следва да бъдат определени от всяка държава-членка въз основа на анализ на риска, се претеглят в присъствието на представители на компетентните органи.
 11.
 Всеки анализ на риска, оценка на данните, процедура по валидиране, процедура по одит или други документи в подкрепа на изготвянето и допълнителните изменения на плановете за статистически извадки се документират и предоставят за одит и инспекция.
 ПРИЛОЖЕНИЕ XXI
 МЕТОДИКА ЗА ИЗГОТВЯНЕ НА ПЛАНОВЕТЕ ЗА КОНТРОЛ, ПОСОЧЕНИ В ЧЛЕН 61, ПАРАГРАФ 1 ОТ РЕГЛАМЕНТА ЗА КОНТРОЛ
 В настоящото приложение се определя методиката, по която държавите-членки изготвят плановете за контрол, подлежащи на прилагане, когато бъде издадено разрешение за претегляне на продуктите от риболов след транспортиране от мястото на разтоварване до местоназначение на територията на съответната държава-членка в съответствие с член 61, параграф 1 от Регламента за контрол.
 1.
 Целта на плана за контрол е да сведе до минимум риска от неспазване на правилата на общата политика в областта на рибарството, когато дадена държава-членка издаде разрешение за претегляне на продукти от риболов след транспортиране от мястото на разтоварване до местоназначение на територията на същата държава-членка.
 2.
 Размерът на извадката се определя въз основа на риска от неспазване на правилата на общата политика в областта на рибарството, свързан с разрешеното претегляне на продуктите от риболов след транспортиране.
 3.
 Държавите-членки определят риска на следните равнища: „много нисък“, „нисък“, „среден“, „висок“ и „много висок“.
 4.
 При установяване равнището на риска от неспазване на правилата на общата политика в областта на рибарството държавите-членки отчитат всички основни критерии. Критериите включват следните аспекти, като не се свеждат единствено до тях:
 —
 равнищата на разтоварените продукти от риболов, които се претеглят след транспортиране от мястото на разтоварване,
 —
 равнищата на предходни нарушения, свързани с разтоварвания на продукти от риболов, претегляни след транспортиране от мястото на разтоварване,
 —
 известни равнища на транспортните проверки,
 —
 наличност на квоти, предоставени на риболовните кораби, извършващи разтоварвания на товари, претегляни след транспортиране от мястото на разтоварване,
 —
 използване на стандартизирани кутии от страна на корабите, от които произхождат продуктите на риболова.
 При необходимост:
 —
 колебание в равнищата на пазарната цена за разтоварените продукти от риболов,
 —
 риск от измама в съответното пристанище/местоположение/район.
 5.
 Плановете за контрол включват следните аспекти, като не се свеждат единствено до тях:
 —
 програма за инспекции на продуктите от риболов, когато те се транспортират от местата на разтоварване с цел да бъдат претеглени на други местоназначения на територията на съответната държава-членка,
 —
 разпоредби относно наличността на документи за транспорт в съответствие с член 68 от Регламента за контрол,
 —
 разпоредби относно проверката на данни относно транспортираните продукти от риболов по отношение на данните от предварителното уведомление, изпратено от капитана на риболовния кораб, разтоварващ продуктите от риболов, в съответствие с член 17 от Регламента за контрол,
 —
 разпоредби относно целостта